


Z A P I S N I K
35.  sjednice Vijeća Gradske četvrti Donja Dubrava,
održane 29. travnja 2024.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Trpimir Majcan, Mladen Cetinja, Petar Atanasoski, Darijen Belec, Antun Bošnjaković, Igor Božić, Mira Božić, Ivan Forgač, Adriano Friganović, Nikola Horvatić, Tomislav Ivanek, Alin Kavur, Ankica Penava Pejčinović, Hrvoje Tomić i Ivan Totić.
Nazočni djelatnici Gradskog ureda za mjesnu samoupravu, promet, civilnu zaštitu i sigurnost: Marija Nakić – voditeljica Područnog odsjeka Donja Dubrava, Snježana Pehar i Silvestar Smrekar - stručni referenti za rad tijela mjesne samouprave. 
Predsjednik utvrđuje da je sjednici nazočno 15 članova Vijeća te ono može pravovaljano odlučivati. (A. Bošnjaković i I. Forgač došli su sa zakašnjenjem). Otvara 35. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 34. sjednice jednoglasno prihvaćen.
Napominje da je vijećnica A Penava Pejčinović predložila da se na dnevni red uvrste točke pod brojem 5. i 6. Pita članove Vijeća imaju li još prijedloga dopune dnevnog reda.
H. Tomić predlaže da se te točke skinu s dnevnog reda jer je Vijeće već ranije donijelo zaključke o tome. Ne mogu biti dva zaključka o istom.
A. Penava Pejčinović ističe da je pretpostavka da se sa novim zaključkom ili potvrđuje ili poništava prethodni te da su to bitne stvari o kojima treba raspraviti budući se radi o gradskim zemljištima koja ne bi trebalo prodavati zbog javnog interesa.
A. Bošnjaković dolazi na sjednicu.
Predsjednik daje na gasovanje prijedlog da se točka 5. skine s dnevnog reda.
A. Bošnjaković upadicama ometa sjednicu. Predsjednik mu daje opomenu zbog remećenja reda na sjednici.
Nakon provedenog glasovanja predsjednik utvrđuje da je s 9 glasova „za“ i 5 glasova „protiv“ točka 5. skinuta s dnevnog reda.
Potom daje na glasovanje prijedlog da se točka 6. skine s dnevnog reda te utvrđuje da je s 9 glasova „za“ i 5 gasova „protiv“ točka 6. skinuta s dnevnog reda.
Članovi Vijeća Ankica Penava Pejčinović, Petar Atanasoski, Darijen Belec, Tomislav Ivanek  i Adriano Friganović napuštaju sjednicu uz napomenu da odlaze iz istog razloga kao i s prethodne sjednice.
Predsjednik nakon provedenog glasovanja utvrđuje da je sa 8 glasova „za“ i 5 glasova „protiv“ 
usvojen

DNEVNI RED:

1. Prijedlog Izvješća o izvršenju Plana komunalnih aktivnosti Gradske četvrti Donja Dubrava u 2023.
      - predlagatelj: predsjednik Vijeća
2. Prijedlog Odluke o izmjenama i dopunama Odluke o donošenju Generalnoga urbanističkog plana grada Zagreba - donošenje zaključka o davanju mišljenja
- predlagatelj: predsjednik Vijeća
3. Prijedlog Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila – donošenje zaključka o davanju mišljenja
- predlagatelj: predsjednik Vijeća
4. Prigodno ukrašavanje i nabava drvca za božićno i novogodišnje uređenje Grada Zagreba 2024./2025. – donošenje zaključka
      - predlagatelj: predsjednik Vijeća
5. Prijedlog zaključka o davanju mišljenja o prijedlogu preimenovanja naziva autobusnih stajališta ZET-a na području Gradske četvrti Donja Dubrava
- predlagatelj: predsjednik Vijeća
6. Prijedlog zaključka o prijedlogu premještanja autobusnog stajališta u I. Resničkom gaju ispred k.br. 12 na lokaciju ispred k.č.br. 2448 k.o. Resnik
- predlagatelj: predsjednik Vijeća
7. Prijedlog zaključka o zahtjevu za rješavanje problema sigurnijeg odvijanja prometa na raskrižju Vukovarske i Vardarske ulice
- predlagatelj: predsjednik Vijeća
      8. Pitanja, prijedlozi i obavijesti


Ad 1 - Prijedlog Izvješća o izvršenju Plana komunalnih aktivnosti Gradske četvrti Donja Dubrava u 2023.
Predsjednik daje pojašnjenje i osvrt na Prijedlog Izvješća. Otvara raspravu.
U raspravi sudjeluju M. Cetinja, M. Božić, H. Tomić i A. Bošnjaković.
Na sjednicu dolazi I. Forgač.
Nakon rasprave predsjednik utvrđuje da je s 8 glasova „za“ i 2 „suzdržana“ glasa doneseno 

Izvješće o izvršenju Plana komunalnih aktivnosti
Gradske četvrti Donja Dubrava u 2023.
(tekst Izvješća priložen je ovom zapisniku i njegov je sastavni dio)

I. Forgač napušta sjednicu u 16,18 sati.

Ad 2 - Prijedlog Odluke o izmjenama i dopunama Odluke o donošenju Generalnoga urbanističkog plana grada Zagreba - donošenje zaključka o davanju mišljenja
Predsjednik predlaže da se prihvati Prijedlog odluke i otvara raspravu.
Vijeće bez rasprave sa 7 glasova „za“ i 2 „suzdržana“ glasa donosi

           Z A K L J U Č A K
o davanju mišljenja o Prijedlogu Odluke o izmjenama i dopunama Odluke o donošenju Generalnoga urbanističkog plana grada Zagreba

1. Vijeće Gradske četvrti Donja Dubrava razmotrilo je Prijedlog Odluke o izmjenama i dopunama Odluke o donošenju Generalnoga urbanističkog plana grada Zagreba te na isti nema primjedbi i prijedloga.
1. Ovaj će zaključak biti upućen Stručnoj službi Gradske uprave.


Ad 3 - Prijedlog Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila – donošenje zaključka o davanju mišljenja
Predsjednik predlaže da se prihvati Prijedlog odluke i otvara raspravu.
Vijeće bez rasprave sa 8 glasova „za“ i 1 „suzdržanim“ glasom donosi

           Z A K L J U Č A K
o davanju mišljenja o Prijedlogu Odluke o uvjetima korištenja javnih parkirališta, javnih garaža, nerazvrstanih cesta i drugih
površina javne namjene za parkiranje vozila

1.  Vijeće Gradske četvrti Donja Dubrava razmotrilo je Prijedlog Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila te na isti nema primjedbi i prijedloga.
2.   Ovaj će zaključak biti upućen Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 4 - Prigodno ukrašavanje i nabava drvca za božićno i novogodišnje uređenje Grada Zagreba 2024./2025. – donošenje zaključka
Predsjednik napominje da bi Vijeće trebalo odrediti želi li da prigodno ukrašavanje bude kao i prošle godine ili želi dodatno ukrašavanje za što bi onda trebalo osigurati sredstva rebalansom Plana komunalnih aktivnosti. Predlaže povećanje ukrašavanja i otvara raspravu.
U raspravi sudjeluju M. Cetinja, H. Tomić, A. Kavur i A. Bošnjaković.
Predsjednik predlaže da broj drvaca ostane isti, a da prigodno ukrašavanje ostane na istim lokacijama uz povećan broj ukrasa. Nakon završetka rasprave utvrđuje da je sa 8 glasova „za“ i 1 glasom „protiv“ donesen 

Z A K L J U Č A K
o očitovanju o prigodnom ukrašavanju i nabavci drvca za
božićno i novogodišnje uređenje Gradske četvrti Donja Dubrava za 2024./2025.

1. Razmotren je dopis Gradskog ureda za obnovu, izgradnju, prostorno uređenje, graditeljstvo i komunalne poslove Klasa: 361-01/24-001/19567 od 27. ožujka 2024. u svezi dostave podataka z prigodno ukrašavanje i nabavu drvca za božićno i novogodišnje uređenje Gradske četvrti Donja Dubrava za 2024./2025.
2. Vijeće smatra da su dovoljne dvije prošlogodišnje lokacije na kojima su bila postavljena božićna drvca – u parku Tomislava Ivčića i kod objekta MO „30. svibnja 1990.“ u Vinodolskoj 23, tako da Vijeće nema dodatnih potreba za postavljanjem božićnih drvca na području Gradske četvrti Donja Dubrava.
3. Vijeće predlaže na dosadašnjim lokacijama povećanje dekorativne rasvjete svjetlećim ukrasom – „dvostruko zvono“ bijele boje na stupovima javne rasvjete:
· Osječka ulica (zapadna strana) – 20 kom
· I. Trnava do Resničkog puta (zapadna strana) – 20 kom
· Vukomerečka cesta do Ulice Siniše Glavaševića (zapadna strana) – 15 kom
· I. Štefanovečki zavoj do OŠ M.J.Zagorke (zapadna strana) – 20 kom
· Čulinečka cesta do podvožnjaka (istočna strana) – 20 kom
· Kapucinska ulica (istočna strana) – 10 kom
4. Vijeće predlaže povećanje dekorativne rasvjete na krošnjama postojećih drvaca na dosadašnjim lokacijama u Perivoju I. B. Mažuranić i Parku Tomislava Ivčića sa 9 na 15 drvaca. 
5. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.
Ad 5 - Prijedlog zaključka o davanju mišljenja o prijedlogu preimenovanja naziva autobusnih stajališta ZET-a na području Gradske četvrti Donja Dubrava
Predsjednik otvara raspravu o Prijedlogu zaključka uz napomenu da su se o prijedlogu ZET-a očitovala Vijeća Mjesnih odbora Novi Retkovec i Trnava.
Bez rasprave, Vijeće uz 8 glasova „za“ i 1 glasom „protiv“ donosi

Z A K L J U Č A K 
o davanju mišljenja o prijedlogu preimenovanja naziva
autobusnih stajališta ZET-a na području Gradske četvrti Donja Dubrava

1. Razmotren je dopis - prijedlog ZET-a za preimenovanje naziva autobusnih stajališta ZET-a na području Gradske četvrti Donja Dubrava Klasa: 340-01/24-05/8, Urbroj: ZET-B111000-24-4 od 8. ožujka 2024. s popisom stajališta koje je potrebno preimenovati uz prijedlog novog naziva i obrazloženje te Zaključci Vijeća Mjesnog odbora Novi Retkovec i Vijeća Mjesnog odbora Trnava
2. Vijeće, temeljem očitovanja Vijeća Mjesnih odbora, nema primjedbi na prijedloge preimenovanja pod točkama 1, 2, 3 i 4 (za područje Trnave) i točkama 8 i 9 (za područje Starog Retkovca).

3. Vijeće, temeljem Zaključka Vijeća Mjesnog odbora Novi Retkovec, predlaže:

· pod točkom br. 5 kao novi naziv stajališta predlaže se Retkovec 1, kako bi putnicima bilo jasnije da izlaze na području Ulice kneza Branimira, koja je uz naselje Retkovec, a ne uz Čulinec
· u točki br. 7, a sukladno promjeni predloženoj pod točkom 5, predlaže se novi naziv stajališta Retkovec 2
· pod točkom br. 6 kao novi naziv stajališta predlaže se Platana 2, s obzirom da je Ulica joha manji prilazni put i relativno nepoznata većini stanovnika naselja i putnika koji koriste uslugu ZET-a. S nazivom Platana su svi upoznati i omogućuje lakše snalaženje. Stanicu koja se trenutno zove Platana predlaže se izmijeniti u Platana 1.

4. Ovaj Zaključak dostavlja se Zagrebačkom električnom tramvaju, Odjelu za razvoj prometa, na daljnje postupanje.
 

Ad 6 - Prijedlog zaključka o prijedlogu premještanja autobusnog stajališta u I. Resničkom gaju ispred k.br. 12 na lokaciju ispred k.č.br. 2448 k.o. Resnik
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o prijedlogu premještanja autobusnog stajališta u I. Resničkom gaju
ispred k.br. 12 na lokaciju ispred k.č.br. 2448 k.o. Resnik

1. Razmotren je Zaključak Vijeća Mjesnog odbora Resnički gaj, donesen na 36. sjednici, 9. travnja 2024., kojim se predlaže premještanje autobusnog stajališta u I. Resničkom gaju ispred k.br. 12 na lokaciju ispred k.č.br. 2448 k.o. Resnik. Premještanje se predlaže  jer se na mjestu sadašnjeg autobusnog stajališta nalazi „šaht“ koji se često oštećuje zbog težine autobusa koji se zaustavljaju na stajalištu. Na lokaciji na koju se predlaže izmještanje, s obzirom na gabarite prostora, moguće je izgraditi i potrebnu nadstrešnicu za putnike.
1. Vijeće prijedlog Vijeća Mjesnog odbora Resnički gaj smatra opravdanim i potrebnim  Nadležnom Gradskom uredu predlaže se utvrđivanje opravdanosti predloženog i tehničkih mogućnosti realizacije, te da Vijeće obavijesti o učinjenom.
1. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad 7 - Prijedlog zaključka o zahtjevu za rješavanje problema sigurnijeg odvijanja prometa na raskrižju Vukovarske i Vardarske ulice
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K
o zahtjevu za rješavanje problema sigurnijeg odvijanja
prometa na raskrižju Vukovarske i Vardarske ulice 

1. Razmotren je Zaključak Vijeća Mjesnog odbora „Ivan Mažuranić“ kojim je utvrđen problem sigurnosti odvijanja prometa na raskrižju Vukovarske i Vardarske ulice. Zbog nepreglednosti i nedostatka prometne signalizacije na predmetnom raskrižju učestalo se događaju prometne nezgode te je potrebno iznaći dodatna prometna rješenja.
2. Vijeće predlaže da stručni djelatnici iz Gradskog ureda za mjesnu samoupravu, promet, civilnu zaštitu i sigurnost – Sektora za promet u suradnji s I. postajom prometne policije naprave izvid, te predlože rješenja za smirivanje prometa na predmetnoj lokaciji. 
3. Budući da je jedan od mogućih sigurnosnih problema činjenica da je Vukovarska ulica, (od sjevera prema jugu) ulica sa prednošću prolaska sve do križanja sa Vardarskom ulicom, predlaže se, iako postoji prometni znak „STOP“, dodatno - vidljivije označavanje obveznog zaustavljanja.
4. Traži se od  Policijske uprave Zagrebačke – I. postaje prometne policije očitovanje o  broju prometnih nesreća na predmetnom raskrižju za  2022. i 2023. godinu.
5. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet i I. Postaji prometne policije, na daljnje postupanje.


Ad 8 -  Pitanja, prijedlozi i obavijesti
A. Bošnjaković obavještava Vijeće o sudskim postupcima za zemljište kod objekta mjesne samouprave u Vinodolskoj ulici. Ponovno postavlja pitanje postavljeno i na 26. sjednici, zašto su tamo potrebni zaštitari i koliko oni koštaju Grad.
N. Horvatić napominje da je u tijeku izrada novog katastarskog operata za Donju Dubravu. Predlaže da nadležni detaljnije informiraju građane bilo putem medija ili organiziranjem javne tribine gdje bi se dobile sve relevantne informacije.
Predsjednik odgovara da je na zgradi Područnog ureda bila obavijest katastra da se vrši usklađivanje katastra i zemljišnih knjiga. Nadležni iz katastra i zemljišnih knjiga koji se time bave već su gotovo tri godine u ovoj zgradi dok ne obave to što trebaju. Gornju Dubravu su riješili, a sada obrađuju područje Donje Dubrave i građani uredno dobivaju pozive.
M. Božić napominje da je smeta da članovi „Možemo“ dođu na sjednicu, upišu se i dobiju naknadu iako nisu na sjednici.
M. Nakić napominje da je već bio upit prema nadležnom Gradskom uredu, odnosno Gradskoj skupštini i odgovoreno je da čim se član Vijeća potpiše smatra se da je prisutan.
I. Totić napušta sjednicu. 
M. Cetinja napušta sjednicu.
Preostalo je sedam članova Vijeća te predsjednik zaključuje sjednicu u 17,05 sati.

KLASA: 024-08/24-002/116		
URBROJ: 251-13-11-4/005-24-2
Zagreb, 29. travnja 2024.

Zapisnik sastavila:
Snježana Pehar

Predsjednik
Vijeća Gradske četvrti
  Donja Dubrava
                                                                                                    Trpimir Majcan, prof., v.r.

